text: Tommy samler ind til Anders Tesgaard 
  26 juni 2015 kl. 07.57
  Esbjergenser har nu startet en indsamling for ekstrem-cykelrytteren Anders Tesgaard og hans team
  
  Tommy K. Kjærvang, der er kendt i den lokale sportsverden, beder nu folk sende penge eller en hilsen til Anders Tesgaard og hans team. Det sket via en facebook-side "Tesgaard samt team".
  - Det bliver Anders (Tesgaard, red.), der skal beslutte, hvad pengene skal gå til. Hvis det allerværste skulle ske...altså at han ikke kan bestemme det, så bliver det hans team, der skal gøre det, forklarer Tommy K. Kjærvang til TV SYD.
  Han føler sig magtesløs så mange kilometer væk fra der, hvor Anders Tesgaard nu befinder sig.
  Han har oprettet en særlig konto: 7780-2241727
  - Om folk sender en hilsen eller sender 5, 10 eller 20kr., det er lige meget. det vigtigste er, at vi her kan give Anders Tesgaard og hans team en støtte, siger Tommy K. Kjærvang til TV SYD.
  - Jeg kender ham ikke personligt, men vi har da snakket lidt sammen, når vi mødes og hilser altid på hinanden, når han kommer cyklende og jeg kommer løbende. Det er bare så træls med det der er sket. Jeg føler, at jeg må gøre noget, siger han.
  Der er allerede 1.500 kr. samlet ind.
  Hør Tommy Kjærvang fortælle om indsamlingen. (Varighed: 1:09 min.)
  